Bahno (prírodná rezervácia)

Bahno je prírodná rezervácia v správe štátnej ochrany prírody NP Poloniny. Nachádza sa v katastrálnom území obce Zboj v okrese Snina v Prešovskom kraji. Územie bolo vyhlásené v roku 1988 na rozlohe 2,78 ha. Ochranné pásmo nebolo určené. Na území rezervácie platí 5. stupeň ochrany. Chránené územie je súčasťou Národného parku Poloniny. Predmetom ochrany sú: Prirodzené spoločenstvá vrchoviskových a prechodných rašelinísk Bukovských vrchov. Jediná lokalita rosičky okrúhlolistej a druhá známa lokalita páperníka pošvatého na území bývalej CHKO Východné Karpaty. Referencie Externé odkazy Bahno v Zozname osobitne chránených častí prírody SR Chránené územia, Štátna ochrana prírody Slovenskej republiky Zdroj Tento článok je čiastočný alebo úplný preklad článku Bahno (přírodní rezervace) na českej Wikipédii.